Σπάρταθλον

Το Σπάρταθλον (αγγλικά: Spartathlon) είναι ένας ετήσιος διεθνής αγώνας υπερμαραθωνίου δρόμου 246,8 χιλιομέτρων, που διεξάγεται στην Ελλάδα από το 1983 στη διαδρομή Αθήνα – Σπάρτη. Ο νικητής του πρώτου Σπάρταθλον, είναι ο Γιάννης Κούρος και εξακολουθούσε μέχρι το 2023  να κατέχει το ρεκόρ για τον ταχύτερο χρόνο σε 20 ώρες και 25 λεπτά από το 1984. Το ρεκόρ το έσπασε ο Φώτης Ζησιμόπουλος  το 2023 με 19:55:02

 Το ξεκίνημα 

Το Σπάρταθλο αναβιώνει τα βήματα του ΦειδιππίδηΦειδιππίδειο Άθλο, ενός αρχαίου Αθηναίου δρομέα μεγάλων αποστάσεων, ο οποίος το 490 π.Χ., πριν από τη μάχη του Μαραθώνα, εστάλη στη Σπάρτη να ζητήσει βοήθεια στον πόλεμο που διεξήγαγαν οι Έλληνες με τους Πέρσες. Σύμφωνα με τον Ηρόδοτο,Herodotus, The Persian Wars, Chapter 6, paragraph 106 ο Φειδιππίδης έφτασε στη Σπάρτη δύο μέρες μετά την αναχώρησή του από την Αθήνα. 

Βασισμένοι στις αναφορές του Έλληνα ιστορικού, το 1982 πέντε αξιωματικοί της βρετανικής αεροπορίας (RAF), οι οποίοι παράλληλα ήταν δρομείς μεγάλων αποστάσεων, ταξίδεψαν στην Ελλάδα, με επικεφαλής το σμήναρχο Τζον Φόντεν (John Foden) που είχε την αρχική ιδέα. Σκοπός τους ήταν να εξακριβώσουν κατά πόσον ήταν δυνατό να καλύψουν τα 250 χιλιόμετρα περίπου που απέχουν οι δύο πόλεις σε μιάμιση ημέρα.

Σχεδίασαν τη διαδρομή και ξεκίνησαν στις 8 Οκτωβρίου 1982. Τρεις από αυτούς κατάφεραν να τερματίσουν. Ήταν κατά σειρά:
 Τζον Σκόλτενς: 34:30
 Τζον Φόντεν: 37:37
 Τζον Μακάρθι: 39:00

Η ενθουσιώδης βρετανική ομάδα είχε αποδείξει πως ο Ηρόδοτος είχε δίκιο. Ένας άνθρωπος είναι πράγματι ικανός να καλύψει 250 χιλιόμετρα σε δύο μέρες και μάλιστα σε λιγότερο από 40 ώρες. Μετά την επιτυχία του εγχειρήματος, ο πρωτεργάτης του άθλου, Τζον Φόντεν, άρχισε να οραματίζεται την καθιέρωση ενός αγώνα  που θα έφερνε στην Ελλάδα δρομείς μακρινών αποστάσεων από όλον τον κόσμο για να τρέξουν στα ίχνη του αρχαίου ημεροδρόμου Φειδιππίδη.

Το επόμενο έτος μια πολυεθνική ομάδα Βρετανών, Ελλήνων κ.ά. ενθουσιωδών υποστηρικτών της ιδέας, με επικεφαλής το φιλέλληνα Μάικλ Κάλαχαν (Michael Callaghan), οργάνωσαν το Α΄ Διεθνές Σπάρταθλον (Open International Spartathlon Race), επωνυμία που προέκυψε από το συνδυασμό των ελληνικών λέξεων Σπάρτη και άθλος. Ο αγώνας διεξήχθη με την έγκριση και υπό την εποπτεία του ΣΕΓΑΣ με τη συμμετοχή 45 δρομέων από 11 χώρες και περιλάμβανε και γυναικείες συμμετοχές.

Η επιτυχία της διοργάνωσης και η απήχηση που είχε ήταν καθοριστικές για την περαιτέρω καθιέρωση του αγώνα. Έτσι το 1984 ιδρύθηκε ο Διεθνής Σύνδεσμος «ΣΠΑΡΤΑΘΛΟΝ», ο οποίος από τότε μέχρι σήμερα διοργανώνει ανελλιπώς τον αγώνα κάθε Σεπτέμβριο. Η επιλογή του μήνα αυτού έγινε, διότι τότε τοποθετεί χρονικά ο Ηρόδοτος την αποστολή του Φειδιππίδη στην Σπάρτη.

 Ο αγώνας 
 Οι συνθήκες 

Ο αγώνας είναι πολύ απαιτητικός, όχι μόνο λόγω της απόστασης, των υψομετρικών διαφορών και των εναλλασσόμενων καιρικών συνθηκών αλλά και λόγω των χρονικών περιορισμών που έχουν τεθεί για το πέρασμα από καθορισμένα σημεία ελέγχου.

Η διαδρομή του αγώνα ξεκινά σχεδόν από την επιφάνεια της θάλασσας και φτάνει μέχρι υψόμετρο 1.200 μέτρων. Γίνεται πάνω σε ποικίλους δρόμους, όχι μόνο σε άσφαλτο, αλλά και σε χωματόδρομους, λιθόστρωτους και ορεινά μονοπάτια.

Κάθε τρία έως πέντε χιλιόμετρα είναι τοποθετημένοι σταθμοί βοήθειας, εφοδιασμένοι με τροφή, νερό και άλλα τονωτικά υγρά, καθώς και με προσωπικά είδη των αθλητών. Υπάρχει αστυνομική και ιατρική επίβλεψη με γιατρούς, φυσιοθεραπευτές και ασθενοφόρα που είναι διαθέσιμα κατά την 36ωρη διάρκεια διεξαγωγής του αγώνα.

 Η διαδρομή 

Η συνολική διαδρομή του αγώνα διαιρείται σε έξι τμήματα (τομείς) και υπάρχουν 75 σημεία ελέγχου. Οι αθλητές οφείλουν να διέλθουν από όλα τα σημεία ελέγχου. Επίσης, ο κάθε τομέας έχει τους δικούς του χρονικούς περιορισμούς και ο δρομέας θα πρέπει να φθάσει στο σημείο ελέγχου πριν από τον επίσημο χρόνο κλεισίματος του τομέα. Διαφορετικά αποκλείεται από τη συνέχεια του αγώνα.

Ο αγώνας ξεκινά στις 7 π.μ., συνήθως την τελευταία Παρασκευή του Σεπτεμβρίου, στους πρόποδες της Ακρόπολης. Τερματίζεται στη Σπάρτη στις 19:00 του Σαββάτου, που είναι το ανώτατο χρονικό όριο τερματισμού, ώστε ο αγώνας να μη διαρκεί πάνω από 36 ώρες (μιάμιση ημέρα, όπως ο Φειδιππίδης). Σημείο τερματισμού είναι το άγαλμα του Λεωνίδα στο κέντρο της πόλης.

 Τομέας  Μήκος διαδρομής  Μέγιστος χρόνος Σημεία ελέγχου Απόσταση από Αθήνα  Αθήνα – Κόρινθος 81 χλμ. 9:30 ώρες 0  ως 22 81 χλμ. Κόρινθος – Νεμέα 43 χλμ 6:30 ώρες 22 ως 35 124 χλμ Νεμέα – Λυρκεία 24,5 χλμ. 4:00 ώρες 35 ως 43 148,5 χλμ. Λυρκεία – Νεστάνη 23,5 χλμ. 4:30 ώρες 43 ως 52 172 χλμ. Νεστάνη – Τεγέα 23 χλμ. 3:30 ώρες 52 ως 60 195 χλμ. Τεγέα – Σπάρτη 50,3 χλμ. 8:00 ώρες 60 ως 75 245,3 χλμ.

 Περιγραφή της διαδρομής 

Ο αγώνας διεξάγεται στη διαδρομή που σχεδίασε ο εμπνευστής του αγώνα Τζον Φόντεν το 1982. Η διαδρομή αυτή ακολουθεί την περιγραφή του Ηροδότου, ώστε να είναι όσο το δυνατόν πλησιέστερη με τη διαδρομή που ακολούθησε ο αρχαίος δρομέας Φειδιππίδης. Στην πορεία τους οι αθλητές διασχίζουν σχεδόν όλες τις αρχαίες πόλεις που μεσολαβούσαν μεταξύ Αθήνας και Σπάρτης.

 Αθήνα – Κόρινθος 

Μετά  τη γραμμή εκκίνησης στους πρόποδες της Ακρόπολης της Αθήνας οι αθλητές κατευθύνονται στον πεζόδρομο της οδού Αποστόλου Παύλου, περνούν τον ηλεκτρικό σταθμό του Θησείου, την πλατεία Ασωμάτων και στρίβουν αριστερά στην οδό Ερμού. Έπειτα μπαίνουν στην Ιερά Οδό μέχρι τη Μονή Δαφνίου, από όπου εισέρχονται στην Εθνική Οδό Αθηνών - Κορίνθου μέχρι την Ελευσίνα.

Στη συνέχεια ακολουθούν την παλιά Εθνική Οδό προς Κόρινθο, περνώντας διαδοχικά το Λουτρόπυργο, τα Μέγαρα, την Κινέτα, τους Αγίους Θεοδώρους και τον Ισθμό.

Ως εδώ η διαδρομή ακολουθεί την ακτή του Σαρωνικού κόλπου με εναλλασσόμενες ανόδους και καθόδους. Μετά τη Διώρυγα της Κορίνθου οι αθλητές μπαίνουν στην Πελοπόννησο και στρέφονται νότια διασχίζοντας αγροτικές οδούς ανάμεσα στα χωράφια μέχρι το σημείο ελέγχου 22 (81 χλμ.).

 Κόρινθος – Νεμέα 

Ο στενός δρόμος συνεχίζει προς τα Εξαμίλια και την Αρχαία Κόρινθο. Κατηφορίζοντας μέσα από το κέντρο της Αρχαίας Κορίνθου, οι δρομείς στρίβουν δεξιά στο Ναό του Απόλλωνα και συνεχίζουν μέσα από τους πορτοκαλεώνες προς το χωριό Άσσος.

Από εδώ ξεκινά μια ελικοειδής ανάβαση που οδηγεί στα χωριά Ζευγολατειό Κορινθίας και Χαλκείο. Ακολούθως, η διαδρομή διέρχεται μπροστά από τα μνημεία της Αρχαίας Νεμέας και φτάνει στο σημείο ελέγχου 35 στην είσοδο της πόλης της Νεμέας (124 χλμ.).

 Νεμέα - Λυρκεία 

Μετά τη Νεμέα συνεχίζει σε έναν παλιό αγροτικό δρόμο. Ήδη αλλάζουν και οι κλιματικές συνθήκες, αφού είναι απόβραδο και η δροσιά αρχίζει να κατεβαίνει από τις κοντινές δασωμένες βουνοπλαγιές.

Η διαδρομή αυτού του τομέα περνά από το χωριό Μαλανδρένι και έπειτα από μία απότομη βραχώδη κάθοδο και μία σύντομη ανάβαση στο ΒΔ τμήμα της Εθνικής Οδού Ε65 καταλήγει στο σημείο ελέγχου 43 στη Λυρκεία Αργολίδας (148,5 χλμ.).

 Λυρκεία – Νεστάνη 

Η Λυρκεία συνήθως είναι πλημμυρισμένη από επισκέπτες και υποστηρικτές του αγώνα που έρχονται να δειπνήσουν και παράλληλα να παρακολουθήσουν τους αθλητές που διέρχονται από αυτό το σημείο.

Αφήνοντας πίσω τους το χωριό, οι δρομείς ακολουθούν το δρόμο που ελίσσεται ανηφορικά. Στα επόμενα 13 χλμ. θα ανεβούν 960 μ. και θα πλησιάσουν στην κορυφή του περάσματος του Σάγκα προς την πλευρά του όρους του Αρτεμισίου.

Προορισμός είναι το χωριό Καπαρέλλι και μετά η κορυφή του Σάγκα (1.100 μ.) μέσω ενός δύσκολου στριφτού μονοπατιού. Ακολουθεί μια απότομη κατάβαση από ένα βρώμικο μονοπάτι προς το χωρίο Σάγκας στην Αρκαδία. Εκεί η διαδρομή ενώνεται ξανά με το λιθόστρωτο δρόμο μέχρι το σημείο ελέγχου 52, στη Νεστάνη (172 χλμ.).

 Νεστάνη - Τεγέα 

Από τη Νεστάνη ξεκινά μια σχετικά εύκολη διαδρομή προς την πεδιάδα της Τρίπολης, που διασχίζει μικρά χωριουδάκια, επίπεδα αγροτεμάχια, συχνά σκεπασμένα με την πρωινή ομίχλη μέχρι να ανατείλει ο ήλιος πάνω από το σημείο ελέγχου 60 στην Τεγέα (195 χλμ.).

Εδώ οι δρομείς έχουν ανάγκη από σύντομη ανάπαυση, για να ανακτήσουν τις δυνάμεις τους. Και τούτο διότι, παρόλο που μένουν μόνον 50 χλμ. ως τη Σπάρτη, η προσπάθειά τους θα συνεχιστεί στη ζέστη της ημέρας.

 Τεγέα - Σπάρτη 

Ο τελευταίος τομέας του αγώνα ξεκινά με ανοδική πορεία, ανεβαίνοντας από τα 640 στα 975 μ. σε ένα διάστημα 22 χλμ.. Οι δρομείς περνούν διαδοχικά τα χωριά Καμάρι και Μανθυρέα. Από εκεί ο δρόμος ελίσσεται και διασχίζει ένα καταπράσινο τοπίο, το οποίο είναι ορατό όσο φθάνει το μάτι.

Τα τελευταία 28 χλμ ως τη Σπάρτη ακολουθούν σχεδόν εξ ολοκλήρου κατηφορικούς λόφους μέσα στην κοιλάδα του Ευρώτα. Από το χωριό Βουτιάνοι της Λακωνίας οι δρομείς αντικρίζουν πλέον  καθαρά το στόχο τους, δηλαδή την πόλη της Σπάρτης.

Μόλις περάσουν τη γέφυρα του ποταμού Ευρώτα συνήθως τους περιμένουν μαθητές από τα σχολεία της περιοχής, οι οποίοι τους συνοδεύουν μέχρι το τελευταίο σημείο ελέγχου, το 75, και τη γραμμή τερματισμού (245,3 χλμ.).

Οι κάτοικοι της Σπάρτης υποδέχονται και επευφημούν τους αθλητές μπροστά στο άγαλμα του αρχαίου βασιλιά Λεωνίδα. Όσοι αθλητές τερματίζουν στεφανώνονται με στεφάνι ελιάς και τους προσφέρεται ένα κύπελλο με νερό από τον Ευρώτα, περίπου όπως τιμούσαν τους αρχαίους Ολυμπιονίκες. Στους τρεις πρώτους νικητές και νικήτριες απονέμονται ειδικά μετάλλια.

 Προϋποθέσεις συμμετοχής 

Λόγω της μεγάλης δυσκολίας του αγώνα, έχουν τεθεί κάποιες προϋποθέσεις για να γίνει δεκτή η συμμετοχή ενός αθλητή. Ο κάθε δρομέας πρέπει να πληροί τουλάχιστον ένα από τα παρακάτω τέσσερα κριτήρια:

 Να έχει τερματίσει σε προηγούμενη συμμετοχή του στο Σπάρταθλον.
 Σε προηγούμενη συμμετοχή του στο Σπάρταθλον και να έχει φτάσει τουλάχιστον ως το σημείο ελέγχου της Νεστάνης (172 χλμ) σε χρόνο 24:30 ωρών. 
 Να έχει τερματίσει σε αγώνα μεγαλύτερο των 200 χλμ. εντός του καθορισμένου χρόνου.
 Να έχει τερματίσει σε κούρσα 100 χλμ σε χρόνο μικρότερο των 10:00 ωρών (άνδρες) και 10:30 ωρών (γυναίκες).


 Ρεκόρ 

 Ανδρών 

 Ρεκόρ διαδρομής: 19 ώρες 55΄, Φώτης Ζησιμόπουλος  (2023). 
 Ρεκόρ νικών: (4), Φώτης Ζησιμόπουλος Ελλάδα (2021, 2022, 2023, 2024) ο οποίος ισοφάρισε το πρηγούμενο ρεκόρ του Γιάννης Κούρος (1983, 1984, 1986, 1990) με την διαφορά ότι ο Φώτης Ζησιμόπουλος είναι μέχρι σήμερα ο μόνος που έχει νικήσει το Σπάρταθλον επί 4 συνεχόμενα έτη. Οι Γιάννης Κούρος και Φώτης Ζησιμόπουλος κατάφεραν και οι δύο να νικήσουν και στις τέσσερις διοργανώσεις που συμμετείχαν, με την διαφορά ότι ο Κούρος είχε κενό ενός χρόνου αποχής από τον αγώνα το έτος 1985. Οι επιδόσεις τους είναι συνολικά οι οκτώ καλύτερες που έχουν επιτευχθεί ποτέ σε αγώνες Σπάρταθλου από τις εννέα πρώτες. Το 2005 ο Γιάννης Κούρος ήταν ο πρώτος που κατάφερε να επαναλάβει τον Φειδιππίδειο Άθλο τρέχοντας τη διαδρομή Αθήνα – Σπάρτη – Αθήνα.
 Ρεκόρ συνεχόμενων νικών: (4), Φώτης Ζησιμόπουλος Ελλάδα (2021, 2022, 2023, 2024) κατάφερε να γίνει ο πρώτος και μοναδικός αθλητής που κατακτά επί τέσσερα συνεχόμενα έτη των πρώτη θέση και ακολουθεί με (3) ο Σκοτ Τζιούρεκ ΗΠΑ (2006, 2007, 2008). Ο Ζησιμόπουλος πλέον από το 2024 είναι ο μόνος που έχει τέσσερις συνεχείς νίκες στον αγώνα. Τέσσερις νίκες έχει επίσης ο Γιάννης Κούρος, ενώ ακολουθούν με τρεις νίκες ο Γερμανός Γιενς Λούκας (1999, 2004, 2005), ο Σουηδός Ρούνε Λάρσον (1987, 1988, 1993) και ο Ιταλός Ιβάν Κουντίν (2010, 2011, 2014) αλλά όχι συνεχόμενες. Από δύο νίκες έχουν σημειώσει οι αθλητές: Κώστας Ρέππος (Ελλάδα), Τζέιμς Ζάρεϊ (Αγγλία), Πάτρικ Μακ (Αγγλία), Ριοΐτσι Σεκίγια (Ιαπωνία).

 Γυναικών 

 Ρεκόρ διαδρομής: 22 ώρες 35 λεπτά και 31", Χέρον Τζακλίν Καμίλ Αμερικανίδα (2023).
 Ρεκόρ νικών: (4), Χέλγκα Μπακχάουζ Γερμανία (1994, 1995, 1996, 1997) και Μέρι Χάνουντελ-Λάρσον, τις τρεις ως Αμερικανίδα με το όνομα Χάνουντελ (1984, 1985, 1989) και την τέταρτη ως Σουηδέζα με το όνομα Λάρσον (1998). Τρεις νίκες έχει σημειώσει η Ουγγαρέζα Σίλβια Λούμπιτς.
 Ρεκόρ συνεχόμενων νικών: (4), Χέλγκα Μπακχάουζ Γερμανία (1994, 1995, 1996, 1997), κάτι που δεν έχει πετύχει άλλη αθλήτρια.

 Διοργάνωσης 

Ρεκόρ συνολικών δηλώσεων συμμετοχής: 450 δηλώσεις δρομέων (2010)
Ρεκόρ γυναικείων δηλώσεων συμμετοχής: 80 δηλώσεις αθλητριών (2024)
Ρεκόρ ενεργών συμμετοχών: 379 δρομείς (2023).
Ρεκόρ χωρών: 48 χώρες (2015) 
Ρεκόρ τερματισμών ως 36 ώρες (σύνολο): 265 δρομείς (2017).
Ρεκόρ τερματισμών ως 36 ώρες (γυναικών): 41 αθλήτριες (2017).
Σημείωση: Το 2010, στην 28η διοργάνωση που συνέπεσε με την επέτειο των 2500 ετών από τη διεξαγωγή της Μάχης του Μαραθώνα, σημειώθηκαν τα περισσότερα ρεκόρ συμμετοχής στη διοργάνωση.

 Οι καλύτερες επιδόσεις 
 Άνδρες 

Οι καλύτερες ανδρικές επιδόσεις, κάτω από 22 ώρες, όλων των εποχών, στο Σπάρταθλον:

      Αθλητής  Επίδοση  Έτος  Ηλικία 1. Φώτης Ζησιμόπουλος19:55:022023402. Φώτης Ζησιμόπουλος20:18:432024413.   Γιάννης Κούρος 20:25:00   1984  284.   Γιάννης Κούρος  20:29:04   1990  345. Φώτης Ζησιμόπουλος21:00:502022396.   Τόρου Σομίγια  21:18:15    2022  427.   Γιάννης Κούρος 21:53:42   1983  278.   Γιάννης Κούρος  21:57:00   1986  309. Φώτης Ζησιμόπουλος21:57:37202138  <center>Βετεράνων       1.   Γιάννης Κούρος*  24:13:00   2011  55

*Σημείωση: στις 27/28-9-2011, επιχειρώντας τον Φειδιππίδειο Άθλο (Αθήνα-Σπάρτη-Αθήνα), ο Γιάννης Κούρος διένυσε την διαδρομή "Αθήνα-Σπάρτη" (εκκίνηση από το Ιερό του Πανός στο Θησείο και τερματισμός στην Αρχαία Σπάρτη) σε χρόνο 24 ώρ. 13', που τότε ήταν ρεκόρ για αθλητές των κατηγοριών: Α-40 (ηλικίας άνω των 40 ετών) και αποτελεί ρεκόρ για τις ηλικίες: Α-50 και Α-55.

 Γυναίκες 

Οι εννέα καλύτερες επιδόσεις γυναικών στο Σπάρταθλον και οι επτά καλύτερες επιδόσεις Ελληνίδων δρομέων:

      Αθλήτριες  Επίδοση  Έτος 1.   Χέρον Τζακλίν Καμίλ22:35:3120232. Νόορα Χόνκαλα23:23:0320233. Λίπιαϊνεν Σάτου23:48:3420234. Νόορα Χόνκαλα24:25:0820245.    Πατρίτσια Μπερεζνόβσκα   24:48:18  20176.    Ντιάνα Τζάβιζα  25:03:41  20227.    Κάταλιν Νάγκι   25:07:12  20158.    Κάταλιν Νάγκι   25:23:52  20169.    Ντιάνα Τζάβιζα  25:23:59  2021      Ελληνίδες* Επίδοση  Έτος 1. Γεωργία Μαντά26:42:4220242. Δέσποινα Σημαντράκου27:52:0920243. Γεωργία Μαντά28:36:1520184. Μάρθα Ξηροφώτου29:14:2220235.    Γεωργία Λαλιώτη 29:46:06 20226.    Γεωργία Μαντά 30:57:50 20177. Πέγκυ Σταρφά-Παπαφίλη31:24:582023
*Σημείωση: Η πρώτη Ελληνίδα που συμμετείχε στον αγώνα ήταν η Νίκη Χασάπη από την Πάρο το 2006, αλλά δεν τερμάτισε. Οι πρώτες Ελληνίδες που τερμάτισαν το Σπάρταθλον ήταν η Αμαλία Ματθαίου και η Σοφία Κασίμη το 2011.

 Νικητές 

 Άνδρες   

 Νικητές ανά έτος 
Έτος Αθλητής Χώρα Χρόνος2024Φώτης Ζησιμόπουλος20:18:432023	Φώτης Ζησιμόπουλος    19:55:022022	Φώτης Ζησιμόπουλος    21:00:592021	Φώτης Ζησιμόπουλος    21:57:202020	Δεν διεξήχθη    2019Ταμας Μπόντις	    23:28:37 2018	Γιοσιχίκο Ισικάβα    22:55:13 2017	Αλεξάντρ Σορόκιν    22:03:22 2016	Αντρέι Ρατζικόφσκι    23:02:23 2015	Φλόριαν Ρέους    23:17:31 2014	Ιβάν Κουντίν    22:29:29 2013	Ζοάο Ολιβέιρα    23:29:082012	Στου Τομς    26:28:19 2011	Ιβάν Κουντίν    22:57:34 2010	Ιβάν Κουντίν    23:03:06  2009	Ριοΐτσι Σεκίγια    23:48:24 2008	Σκοτ Τζιούρεκ    22:20:012007	Σκοτ Τζιούρεκ    23:12:142006	Σκοτ Τζιούρεκ    22:52:182005	Γιενς Λούκας    24:20:392004	Γιενς Λούκας    25:49:592003	Μάρκους Τάλμαν    23:28:242002	Ριοΐτσι Σεκίγια    23:47:542001	Βαλμίρ Νούνιες    23:18:052000	Μασαγιούκι Οτάκι    24:01:101999	Γιενς Λούκας    25:38:031998	Κώστας Ρέππος    25:11:411997	Κώστας Ρέππος    23:371996	Ρολάν Βιλεμενό    26:21:001995	Τζέιμς Ζάρεϊ    25:59:421994	Τζέιμς Ζάρεϊ    26:15:001993	Ρούνε Λάρσον     25:57:121992	Ρούσκο Κάντιεφ    24:15:311991	Γιάνος Μπόγκαρ     24:15:311990	Γιάννης Κούρος    20:291989	Πάτρικ Μακ    24:32:001988	Ρούνε Λάρσον     24:42:001987	Ρούνε Λάρσον     24:41:001986	Γιάννης Κούρος    21:571985	Πάτρικ Μακ    23:181984	Γιάννης Κούρος    20:251983	Γιάννης Κούρος    21:53       1982* Τζον Σκόλτενς     34:30

* Το 1982 ο αγώνας ήταν ανεπίσημος και δεν είχε ακόμα την επωνυμία "Σπάρταθλον".
 Νικητές ανά χώρα 
ΝίκεςΧώραΈτη10  1983, 1984, 1986, 1990, 1997, 1998, 2021, 2022, 2023, 20245  1982*, 1985, 1989, 1994, 19955  1999, 2004, 2005, 2012, 20154  2000, 2002, 2009, 20183  1987, 1988, 19933  2006, 2007, 20083  2010, 2011, 20142  1991, 20191  19921  19961  20011  20031  20131  20161  2017

* Το 1982 ο αγώνας ήταν ανεπίσημος και δεν είχε ακόμα την επωνυμία "Σπάρταθλον".

 Γυναίκες 

 Νικήτριες ανά έτος 

Έτος Αθλήτρια Χώρα Χρόνος2024Νόορα Χόνκαλα24:25:082023	Καμίλ Χέρρον   22:35:312022	Ντιάνα Τζάβιζα    25:03:412021	Ντιάνα Τζάβιζα    25:23:592020	Δεν διεξήχθη     2019	Σουζάνα Μάραζ     27:15:122018	Σουζάνα Μάραζ     27:05:282017	Πατρίτσια Μπερεζνόβσκα     24:47:072016	Καταλίν Νάγκι     25:23:522015	Καταλίν Νάγκι     25:07:122014	Σίλβια Λούμπιτς     26:53:402013	Σίλβια Λούμπιτς     28:03:042012	Ελίζαμπεθ Χόκερ     27:02:172011	Σίλβια Λούμπιτς     29:07:452010	Έμιλι Γκέλντερ     30:17:03  2009  Σούμιε Ιναγκάκι    27:39:49  2008  Σουκ-Χούε Χουρ    30:03:22 2007  Ακίκο Σακαμότο    31:09:24 2006  Σούμιε Ιναγκάκι    28:37:20 2005  Κίμι Νότο    30:23:07 2004  Κίμι Νότο    29:57:40 2003  Ακίκο Σακαμότο    29:07:44 2002  Ιρίνα Ρέουτοβιτς    28:10:48 2001  Αλζίρα Πορτέλα-Λάριο    30:31:41 2000  Χιρόκο Οκιγιάμα    29:16:37 1999  Ανί Μονό    35:38:08 1998  Μέρι Λάρσον (πρώην Χάνουντελ)   28:46.58 1997  Χέλγκα Μπακχάουζ    30:39 1996  Χέλγκα Μπακχάουζ    29:50 1995  Χέλγκα Μπακχάουζ    29:33 1994  Χέλγκα Μπακχάουζ    30:41 1993  Σίγκριντ Λόμσκι    32:43:32 1992  Χίλαρι Γουόκερ    29:49:49 1991  Ούρσουλα Μπλάσμπεργκ    34:42:45 1990  Αν-Μαρί Ντεγκιλέμ    34:07:41 1989  Μέρι Χάνουντελ    31:57:23 1988 –  1987  Χίλαρι Γουόκερ    31:23:30 1986  Βάλτροντ Ράιζερτ    32:21 1985  Μέρι Χάνουντελ    34:10 1984  Μέρι Χάνουντελ    34:15:10 1983  Έλινορ Άνταμς    32:37:52

 Νικήτριες ανά χώρα 
ΝίκεςΧώραΈτη7  1986, 1991, 1993, 1994, 1995, 1996, 19977  2000, 2003, 2004, 2005, 2006, 2007, 20095  1983, 1987, 1992, 2010, 20125  1984, 1985, 1989, 2015, 20165  2011, 2013, 2014, 2018, 20192  1990, 19992  2021, 20221  19981  20011  20021  20081  20171  202312024

 Φειδιππίδειος Αυθεντικός Δρόμος 

Πρόκειται για το διπλό Σπάρταθλο που περιλαμβάνει τη συνολική διαδρομή που διέσχισε ο αρχαίος δρομέας Φειδιππίδης, ο οποίος αφού έφτασε στη Σπάρτη, επέστρεψε στην Αθήνα μεταφέροντας την απάντηση των Σπαρτιατών και αμέσως μετέβη στο Μαραθώνα, όπου είχαν στρατοπεδεύσει οι Αθηναίοι. Η διαδρομή πραγματοποιείται επίσημα ως αγώνας από το 2015 με το όνομα Αυθεντικός Φειδιππίδειος Δρόμος.   

2005: Το Φειδιππίδειο δρόμο επιχείρησε πρώτος ο κορυφαίος Έλληνας υπερμαραθωνοδρόμος Γιάννης Κούρος από τις 29 Σεπτεμβρίου ως την 1η Οκτωβρίου 2005, διανύοντας τη διαδρομή Αθήνα-Σπάρτη-Αθήνα (490 χλμ.) σε 53 ώρες και 43΄.
2010: Τη διαδρομή του Φειδιππίδειου δρόμου "Αθήνα-Σπάρτη-Αθήνα-Μαραθώνας" (520 χλμ.) πραγματοποίησε, με δική της υποστήριξη, η Ελληνίδα μαραθωνοδρόμος Μαρία Πολύζου από τις 26 Ιουλίου ως τις 2 Αυγούστου 2010, με την ευκαιρία του εορτασμού των 2.500 ετών από τη Μάχη του Μαραθώνα.
2015: Το Νοέμβριο του 2015 πραγματοποιήθηκε ως επίσημος αγώνας ο 1ος αυθεντικός Φειδιππίδειος  δρόμος, στον οποίο τερμάτισαν 12 αθλητές. Νικητής ο Marco Bonfiglio με επίδοση 78:48:09 και πρώτη γυναίκα η Αμαλία Ματθαίου με επίδοση 99:43:34
2016: Από τις 18 ως τις 23 Νοεμβρίου 2016 πραγματοποιήθηκε ο 2ος αυθεντικός Φειδιππίδειος  δρόμος, στον οποίο τερμάτισαν 7 αθλητές. Νικητής ο Guajardo Brenda με επίδοση 74:35:43 
2017: Από τις 17 ως τις 22 Νοεμβρίου 2017 πραγματοποιήθηκε ο 3ος αυθεντικός Φειδιππίδειος δρόμος, στον οποίο τερμάτισαν 13 αθλητές. Νικητής ο Hokes Martin με επίδοση 78:22:18 και πρώτη γυναίκα η Αμαλία Ματθαίου με επίδοση 101:24:22
2018: Από τις 16 ως τις 20 Νοεμβρίου πραγματοποιήθηκε ο 4ος αυθεντικός Φειδιππίδειος δρόμος, στον οποίο τερμάτισαν 5 αθλητές. Νικητής ο Sagan Lukasz με επίδοση 75:36:57
2019: Από τις 15 ως τις 19 Νοεμβρίου πραγματοποιήθηκε ο 5ος αυθεντικός Φειδιππίδειος δρόμος, στον οποίο τερμάτισαν 20 αθλητές. Νικητής ο Sagan Lukasz με επίδοση 69:22:17
2020: Ο αγώνας δεν πραγματοποιήθηκε λόγω της πανδημίας COVID-19

 Παραπομπές 

 Εξωτερικοί σύνδεσμοι 
Official Website for Spartathlon
Rune Larsson's advice to Spartathlon runners
John Foden's article on how the Spartathlon has changed over the years
John Foden's article on time spent at refreshment points
Σπάρταθλον 
Σπάρταθλον - Οι Πρωταγωνιστές για όλα τα χρόνια 
Σπάρταθλον - Ιστορία του αγώνα 

Κατηγορία:Αθλητικές διοργανώσεις
Κατηγορία:Διοργανώσεις μαραθώνιου στην Ελλάδα